Diari Oficial de la Generalitat Valenciana


Sumari del DOGV 9389, del 22-07-2022 (2022/6987)

Extracte de la Resolució de 19 de juliol de 2022, de la Conselleria de Participació, Transparència, Cooperació i Qualitat Democràtica, per la qual es convoca la segona edició dels Premis Participa-Acció.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9389

Data del DOGV
:   22-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6987


Data del document
:   19-07-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * distinció honorífica

Extracte de la Resolució de 19 de juliol de 2022, de la Conselleria de Participació, Transparència, Cooperació i Qualitat Democràtica, per la qual es convoca la segona edició dels Premis Participa-Acció. [2022/6987]  
BDNS (identif.): 639975.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/639975)  
  
Primer. Entitats i persones beneficiàries  
Podran ser entitats i persones beneficiàries dels premis les següents:  
- Entitats locals que tinguen un àmbit territorial inferior al provincial.  
- Entitats ciutadanes.  
- Centres docents.  
- Ciutadania.  
  
Segon. Objecte  
Els premis tenen per objecte destacar projectes executats al territori de la Comunitat Valenciana per entitats locals, entitats ciutadanes i ciutadania, que aporten valor i innovació a favor de la participació ciutadana i del foment de l'associacionisme.  
  
Tercer. Bases reguladores  
Les bases per les quals es regeix aquesta convocatòria són les contingudes en l'Ordre 5/2021, de 17 de setembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores dels Premis Participa-Acció (DOGV 9182, 27.09.2021).  
  
Quatre. Import  
1. El pressupost destinat a finançar aquesta convocatòria pujarà a 15.000 euros com a màxim, a càrrec de l'aplicació pressupostària 49.91.47.828.49, capítol IV, línia de subvenció S8342000 dels pressupostos de la Generalitat per a 2022.  
  
2. Es concediran els següents premis:  
- Modalitat 1. Projectes de participació ciutadana:  
Primer premi: 4.000 euros.  
Segon premi: 2.500 euros.  
Tercer premi: 1.000 euros.  
  
- Modalitat 2. Projectes d'educació per a la participació, tant en l'àmbit formal com en l'àmbit no formal:  
Primer premi: 4.000 euros.  
Segon premi: 2.500 euros.  
Tercer premi: 1.000 euros.  
En cas que hi haja crèdit sense adjudicar, per declarar-se deserts els premis d'alguna de les dues modalitats, aquest crèdit incrementarà proporcionalment el de la resta de premis de la modalitat que no ha quedat deserta.  
En cas d'existir crèdit sense adjudicar, per declarar-se desert algun dels premis d'una modalitat, aquest crèdit incrementarà proporcionalment el de la resta de premis d'aquesta modalitat.  
  
Cinc. Termini de presentació de les sol·licituds  
Les sol·licituds es presentaran a partir de l'endemà a la publicació de l'extracte de la present convocatòria en el Diari Oficial de la Generalitat Valenciana fins al 30 de setembre de 2022, inclòs. L'incompliment de l'esmentat termini donarà lloc a l'exclusió de la convocatòria.  
  
  
Sis. Altres dades  
1. Sol·licitud: segons el que es disposa en el resolc nou de la resolució de convocatòria.  
2. Documentació a presentar amb la sol·licitud: la prevista en el resolc huit de la resolució de convocatòria.  
3. Criteris de valoració: els premis es concediran en règim de concurrència competitiva, de conformitat amb els criteris de valoració que es detallen en el resolc deu de la resolució de convocatòria.  
4. Règim de pagaments: el pagament de les subvencions es realitzarà en els termes fixats en el resolc quinze de la resolució de convocatòria.  
La convocatòria a la qual fa referència el present extracte pot consultar-se en aquest mateix diari.  
  
València, 19 de juliol de 2022.- La consellera de Participació Transparència, Cooperació i Qualitat Democràtica: Rosa Pérez Garijo